burgasdotpro/wikipedia huggingface dataset:
Prokles z Androsu

Prokles alebo Proklés ("Prokles", iný prepis: "Proklés") bol v starovekom Grécku olympijský víťaz v boxe dorastencov.
Prokles, syn "Lykastida" z kykladského ostrova Andros, zvíťazil na olympijských hrách v boxe dorastencov. Dátum týchto olympijských hier je neznámy. V Olympii sa box dorastencov zaradil do programu na 41. hrách v roku 616 pred Kr. V Grécku mal box (pygmé) voľnejšie pravidlá a bol tvrdší ako dnešný. Dovoľovalo sa takmer všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Staroveký grécky cestovateľ a spisovateľ Pausanias zaznamenal, že počas prehliadky olympijskej "Altidy" videl sochu Prokla. Bola umiestnená vedľa sochy Proklovho krajana Hierónyma a jej autorom bol sochársky majster Sómis
T-14

T-14 (Objekt 148) je projekt ruského hlavného bojového tanku, ktorý reprezentuje novú generáciu tankov vyrobených na princípe univerzálnej podvozkovej platformy Armata. Vyvíjaný firmou UralVagonZavod v Nižnom Tagile. Do výzbroje ruských ozbrojených síl sa mal zavádzať v rokoch 2023 až 2025. Pre technické problémy a vysokú cenu však bol napokon utlmený.
Vznik a vývoj.
V roku 2010 došlo k zrušeniu projektu tanku T-95 a tak začal Uralvagonzavod pracovať na štúdii "Armata" (Výzbroj). Výsledkom tejto štúdie bol Objekt 148, ktorý vychádza z výsledkov vývoja tanku T-95. V roku 2012 ruská armáda obmedzila objednávky T-90 a začala sa pripravovať na príchod nového tanku. Ako sa neskôr ukázalo, nebolo to príliš dobré rozhodnutie, pretože pri vývoji tanku T-14 došlo k mnohoročnému omeškaniu.
Ešte v roku 2013 ruská televízia RT News uviedla, že ruská armáda do konca roku 2020 získa 2300 kusov týchto tankov. 
Koncom roku 2015 však uzavrelo ruské ministerstvo obrany zmluvu so spoločnosťou Uralvagonzavod na dodávku len 132 kusov tankov T-14, ťažkých bojových vozidiel pechoty T-15 a obrnené uvoľňovacie vozidlo T-16. Išlo o experimentálnu várku techniky, ktorá mala byť dodaná v období od konca roku 2018 do začiatku roku 2021 a mala slúžiť na štátne skúšky. Podľa vyjadrenia vtedajšieho námestníka ministra obrany Ruskej federácie Jurija Borisova z februára 2018 tento kontrakt na experimentálnu vojenskú techniku počíta s dodávkou dvoch práporov tankov T-14. Keďže jeden prápor pozostáva v ruskej armáde z 31 tankov, malo by byť vyrobených 62 tankov T-14. Začiatok dodávok tankov bol posunutý z roku 2018 na rok 2019 a neskôr až na rok 2020. Nakoniec sa výrobu tankov podarilo rozbehnúť až v roku 2021 a v súlade s tým sa posunulo aj načasovanie začiatku štátnych skúšok. Podľa vyjadrenia Alexandra Šestakova majú byť tieto skúšky ukončené v roku 2022. Sériová výroba a dodávky nových strojov na platforme Armata sa začnú najskôr v rokoch 2023-2025.
Okrem pomalej výroby v továrni UralVagonZavod je problémom aj vysoká cena tankov T-14, na ktoré nakoniec ruská armáda nemá dostatok zdrojov. Napríklad cena za jeden kus dvojnásobne prevyšuje cenu za nemecký tank Leopard 2. Nezanedbateľný problém je aj zložitosť ovládania tanku, ktorý si vyžaduje 12 až 18 mesačný výcvik, ktorý sa nedá realizovať s bežnými brancami, ale bude si vyžadovať vojakov z povolania.
V roku 2023 ruské zdroje priznali, že T-14 Armata nateraz nedokáže Rusko vyrábať sériovo a projekt pre svoju vysokú cenu a rad problémov, napríklad z motorom a súčiastkami zo zahraničia, zostáva utlmený.
Charakteristika.
Bojový tank T-14 má automaticky ovládanú vežu bez ľudskej osádky. Do veže je zabudovaný diaľkovo ovládaný kanón 2A82 kalibru . Z veže sa dajú odpaľovať aj diaľkovo navádzané protitankové strely. Osádku tvoria traja vojaci, ktorí sedia v oddelenom priestore, ktorý je chránený viacvrstvovým kompozitným pancierom.
Prokles (rozlišovacia stránka)

Prokles alebo Proklés ("Prokles", iný prepis: "Proklés") môže byť:
Koss Corporation

Koss Corporation je americká spoločnosť, zaoberajúca sa navrhovaním a výrobou slúchadiel.
Dejiny.
John C. Koss založil J.C. Koss Hospital Television Rental Company v roku 1953. Po krátkej dobe Koss hľadal nové nápady a začal spolupracovať s Martinom Langom. Spoločne vyvinuli stereo slúchadlá.
V roku 1991 začala spoločnosť Koss Audio &amp; Video Electronics s výrobou a predajom výrobkov spotrebnej elektroniky ako samostatná spoločnosť v meste Hazelwood v americkom štáte Missouri. Spoločnosť Koss vlastní viac ako 75 % stále rodina Koss.
V roku 1991 Michael J. Koss, syn zakladateľa John C. Kossa, prevzal spoločnosť ako prezident a generálny riaditeľ.
Produkty.
Spoločnosť Koss sa zameriava na výrobu slúchadiel.
Okrem predaja slúchadiel pod značkou Koss, sú slúchadlá tiež predávané ako Radio Shack slúchadlá na základe licencie v obchodoch Radio Shack.
Všeobecne možno produkty Koss rozdeliť na:
Koss Porta Pro.
Koss Porta Pro je najrozšírenejší produkt spoločnosti Koss a radí sa medzi prenosné slúchadlá a sú jedny z najpopulárnejších slúchadiel súčasnosti od spoločnosti Koss. Unikátny dizajn bol prvýkrát navrhnutý v roku 1984 a od tej doby sa nezmenil.
Doživotná záruka.
Firma Koss ponúka doživotnú záruku na všetky svoje slúchadlá. Pre splnenie podmienok doživotnej záruky je nutné sa registrovať aktivačným kódom na webe spoločnosti Koss. Za servis je na Slovensku zodpovedná firma BIS Audio.
Majstrovstvá SEABA v basketbale mužov 2003

Majstrovstvá SEABA v basketbale mužov 2003 boli v poradí 7. Majstrovstvá SEABA v basketbale mužov, ktoré organizuje Basketbalová asociácia Juhovýchodnej Ázie (SEABA). Konali sa v Kuala Lumpur, v Malajzii v dňoch od 19.21. augusta 2003, za účasti iba 4 tímov. Malajzia bola organizátorom šampionátu Juhovýchodnej Ázie mužov tretíkrát, predtým hostila turnaj v rokoch 1994 (v Segamat) a 2000 (v Johor Bahru). Zápasy sa hrali v aréne MABA Stadium s kapacitou 2 500 divákov. obhájili titul, keď v štvorčlennej skupine zvíťazili vo všetkých zápasoch.
Tieto majstrovstvá zároveň slúžili ako kvalifikácia na Majstrovstvá Ázie 2003, ktoré organizovala Čína. Kvalifikovali sa na ne 2 najlepšie družstvá.
Výsledky.
Základná skupina.
Play-off sa nehralo.
Majstrovstvá SEABA v basketbale žien 2007

Majstrovstvá SEABA v basketbale žien 2007 boli v poradí 6. Majstrovstvá SEABA v basketbale žien, ktoré organizuje Basketbalová asociácia Juhovýchodnej Ázie (SEABA). Konali sa v meste Phuket, v Thajsku v dňoch od 14.20. októbra 2007, za účasti 5 tímov. Thajsko bolo organizátorom šampionátu Juhovýchodnej Ázie žien štvrtýkrát, predtým hostilo turnaj v rokoch 1995 (v Surat Thani), 1997 (v Bangkoku) a 2002 (v Phukete). Zápasy sa hrali v aréne Phuket City Municipal Gymnasium s kapacitou 1 000 divákov. Domáce získalo svoj štvrtý titul, keď vo finále zvíťazilo nad .
Falkirk Wheel

Falkirk Wheel (slovensky niekedy tiež Falkirkské kolo) je originálny rotačný lodný výťah, nachádzajúci sa neďaleko mesta Falkirk v Škótsku. Prepája prieplavy Forth and Clyde Canal a Union Canal a prekonáva výškový rozdiel . Umožňuje vnútrozemské vodné spojenie medzi mestami Edinburgh a Glasgow.
Výťah sa skladá z dvoch vaní, ktoré sú umiestnené na koncoch mohutného rotora. Obe vane majú kapacitu vody. Vďaka Archimedovmu zákonu nezáleží na hmotnosti plávajúcich lodí a obe vane sú vždy vyvážené. K pohonu celého zariadenia preto stačí relatívne slabý motor (22,5 kW), ktorý otočí rotorom o 180° za 5 minút.
Falkirk Wheel je jediný rotačný lodný výťah tohto typu na svete a je považovaný za technickú pamätihodnosť Škótska. Vo Spojenom kráľovstve je prevádzkovaný ešte jeden lodný výťah - Andertonský lodný výťah. Ten pracuje na podobnom princípe dvoch vyrovnaných nádrží, z ktorých jedna stúpa hore, zatiaľ čo druhá klesá.
Výťah nahradil systém 11 stavidiel, ktorý umožňoval prepravu medzi kanálmi až do 30. rokov 20. storočia.
Stavba výťahu stála 17,5 milióna libier, celý projekt oživenia kanálov 84,5 milióna libier.
Výstavba sa začala v roku 2000 a výťah bol slávnostne otvorený kráľovnou Alžbetou II. 24. mája 2002. Otvorenie sa oneskorilo proti plánu o mesiac, pretože skupina vandalov násilne otvorila a poškodila vodné vráta výťahu.
Mars 4

Mars 4 bola sovietska kozmická sonda, ktorej cieľom bolo po predošlých neveľmi úspešných pokusoch o pristátie skúmať Mars iba z jeho obežnej dráhy. Tento cieľ sa jej však nepodarilo naplniť. Hoci sonda vzlietla so svojou raketou Proton-K 21. júla 1973 hladko, vinou technologickej chyby riadiaceho počítača došlo počas medziplanetárneho letu k poškodeniu elektroniky. Sonda preto nedostala príkaz na zapálenie motora a tak sa nepodarilo naviesť ju na obežnú dráhu. Mars preto skúmala len počas preletu zo vzdialenosti minimálne 1 844 km. Vytvorila celkove 14 záberov a vykonávala merania vysokej marťanskej atmosféry. Po prelete zostala na obežnej dráhe okolo Slnka, pričom vedci ju používali na ďalšie merania.
Charinos z Élidy

Charinos ("Charinos") bol v starovekom Grécku dvojnásobný olympijský víťaz.
Charinos z Élidy bol korunovaný olympijskými vencami za víťazstvá v behu na dve stadiá a v behu ťažkoodencov. Dátumy jeho olympijských víťaztiev sú neznáme. V Olympii sa beh na dve stadiá (diaulos) zaradil do programu na 14. hrách v roku 724 pred Kr. a beh ťažkoodencov (hoplitodromos) na 65. hrách v roku 520 pred Kr.
Staroveký grécky cestovateľ a spisovateľ Pausanias uvádza, že počas prehliadky olympijskej "Altidy" videl i sochu Charina, ktorá stála vedľa sochy chijského Agelea.
Martinko Klingáč

Martinko Klingáč (tiež "Martinko Klyngáš") je jednou z postáv rozprávky "Zlatá priadka" od Pavla Dobšinského. V rozprávke má mladá Hanka za jednu noc upriasť z konope a slamy zlatú priadzu. Ak sa jej to podarí, môže sa vydať za pána, no ak nie, dajú ju zmárniť. Na pomoc jej prichádza Martinko Klingáč, ktorý ju síce naučí robiť zlatú priadzu, no má podmienku: presne o rok má Hanka buď uhádnuť jeho meno, alebo si ju odvezie na fúriku preč a zoberie si ju za ženu. Martinko Klingáč sa napokon prezradí sám, keď v lese tancuje okolo ohňa a spieva si pesničku, v ktorej spomína svoje meno. Hankin manžel, ktorý ho pri tom spozoruje prezradí jeho meno ustarostenej Hanke.
Rozprávku s rovnakým motívom nachádzame aj u bratov Grimmovcov pod názvom "Rumpelstilzchen".
Batăr

Batăr (ľudovo "Bátor") je obec v Bihárskej župe v Rumunsku. Nachádza sa na juhovýchode župy a skladá sa zo štyroch dedín: Batăr (sídlo obce), Arpășel, Talpoș a Tăut.
Kostol svätého Juraja (Tăut)

Kostol svätého Juraja () je pravoslávny kostol, nachádzajúci sa v dedine Tăut v obci Batăr v Bihárskej župe v Rumunsku. Kostol sa nachádza v rumunskom zozname kultúrnych pamiatok („monument istoric“ zodpovedá približne našej kultúrnej pamiatke) pod číslom "BH-II-m-B-01213".
História.
Kostol sa začal stavať roku 1784 a dostavaný bol roku 1789. Majstrami staviteľmi boli traja Gréci, ktorí sa volali Dimitrie, Emanuilă a Gheorghe. Pôvodne bol kostol postavený z dreva, neskôr bol roku 1880 prestavaný z nepálených tehál. Interiér kostol namaľoval neznámy maliar, podpísaný P. Ivan. O ňom nájdeme záznamy aj v evanjeliu Josifa Bosca, ktoré bolo dlho používané v kostole. Zápis rumunčiny je v ňom vykonávaný ešte azbukou.
Ageles z Chia

Ageles alebo Agelés ("Ageles," iný prepis: "Agelés") bol v starovekom Grécku víťaz olympijských hier v boxe dorastencov.
Ageles z ostrova Chios zvíťazil na olympijských hrách v boxe dorastencov. Dátum týchto hier je neznámy. Dorastenecký box ("paidón pygmé") sa v Olympii zaviedol na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.
Staroveký grécky cestovateľ a spisovateľ Pausanias uvádza, že sochu Agelea videl v posvätnom okrsku olympijskej "Altidy". Autorom sochy bol sochársky majster Theomnéstos zo Sárd.
Biharia

Biharia () je obec v Bihárskej župe v Rumunsku. Obec sa nachádza na západe stredu župy a pozostáva z dvoch dedín: Biharia (sídlo obce) a Cauaceu.
Boianu Mare

Boianu Mare (doslova "Veľké Boianu") je obec v Bihárskej župe v Rumunsku. Nachádza sa na severovýchode župy a skladá sa zo štyroch dedín: Boianu Mare (sídlo obce), Corboaia, Huta, Păgaia a Rugea.
Majstrovstvá sveta v ľadovom hokeji 2015 – I. divízia

Majstrovstvá sveta v ľadovom hokeji 2015 – I. divízia boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V I. divízii hralo 12 mužstiev vo dvoch výkonnostných skupinách.
I. A divízia.
Turnaj I. A divízie sa hral v Krakove v Poľsku od 19. do 25. apríla 2015.
I. B divízia.
Turnaj I. B divízie sa hral v Eindhovene v Holandsku od 13. do 19. apríla 2015.
Tetrajódmetán

Tetrajódmetán alebo jodid uhličitý (CI4) je organická zlúčenina patriacia medzi halogénderiváty alifatických uhľovodíkov. Vzhľadom na to, že relatívna atómová hmotnosť jódu je oveľa vyššia ako uhlíka, tvorí uhlík približne 2,31% jeho relatívnej molekulovej hmotnosti. Tetrajódmetán kryštalizuje v monoklinickej sústave. Pretože sa skladá zo symetrických tetraedrických molekúl, jeho dipólový moment je nulový.
Príprava.
Tetrajódmetán sa pripravuje halogénovou výmenou katalyzovanou chloridom hlinitým:
Reakcia.
Tetrajódmetán reaguje s vodou za vzniku jodoformu a jódu:
Pri tepelnom rozklade vzniká tetrajódetylén:
Použitie.
Tetrajódmetán sa používa ako jodačné činidlo.
Jodisol

Jodisol je voľne predajný liek. Jedná sa o roztok 3,85 % hmotnosti jódovaného povidónu v 96,15 % hmotnosti liekopisného liehu 96 %. Účinná látka jódovaný povidón má široké antiseptické a dezinfekčné účinky, pomocná látka etanol zosilňuje a urýchľuje jeho účinok. Jód viazaný v roztoku sa uvoľňuje v rozmedzí 1-5 minút a uvoľní sa ho také množstvo, ktoré nepoškodí kožu ani sliznicu. 
Používa sa na odstránenie všetkých nežiaducich mikroorganizmov, vírusov, baktérii a spor. Jodisol je vhodným pomocníkom tiež pri odstraňovaní prisatého kliešťa. Pri dezinfekcii otvorených rán a slizníc je dobré užívať aj zriedenejšie roztoky.
Jodisol vyrába od 70. rokov 20. storočia firma SpofaDental sídliaca v Jičíne.
Jodofor

Jodofor je prípravok obsahujúci jód v komplexe s rozpúšťacím činidlom, napríklad tenzidom alebo povidónom (v tomto prípade ide o jódovaný povidón). Výsledkom je vo vode rozpustná látka, ktorá v roztoku uvoľňuje voľný jód. Jodofor sa pripravuje zmiešavaním jódu s rozpúšťacím činidlom; proces možno urýchliť zahrievaním.
Domáce použitie.
Zriedený jodofor sa často používa pri domácom varení piva a pri domácej výrobe vína k sanitácii zariadenia a fliaš. Výhodou oproti iným sanitačným prípravkom je, že ak sa použije v správnom pomere, prechádza z roztoku priamo do plynnej fázy a nezanecháva žiadny zvyšok. Na plastových častiach, s ktorými sa dostane do kontaktu, môže zanechať nepekné oranžovohnedé sfarbenie.
Jodofor je k dispozícii v rôznych koncentráciách a pred použitím sa ďalej riedi vodou. Vhodné riedenie býva napísané na obale prípravku, väčšinou je 1:1 000 alebo 1:100. Zariadenie, ktoré má byť sanitované, malo by sa najprv dôkladne vyčistiť a po aplikácii roztoku, by sa mal roztok nechať pôsobiť najmenej 2 minúty.
Majstrovstvá SEABA v basketbale žien 2010

Majstrovstvá SEABA v basketbale žien 2010 boli v poradí 7. Majstrovstvá SEABA v basketbale žien, ktoré organizuje Basketbalová asociácia Juhovýchodnej Ázie (SEABA). Konali sa v Manile, na Filipínach v dňoch od 24.29. októbra 2010, za účasti 5 tímov. Hoci mužský regionálny šampionát organizovali Filipíny trikrát, ženský turnaj mal premiéru. Zápasy sa hrali v aréne Ninoy Aquino Stadium s kapacitou 6 000 divákov, ktorý je súčasťou komplexu Rizal Memorial Sports Complex, a ktorá bola otvorená v roku 1989. Domáce získali titul, keď vo finále zvíťazili nad .
Ville-en-Tardenois

Ville-en-Tardenois môže byť:
Verzy

Verzy môže byť:
Fismes

Fismes môže byť:
Châtillon-sur-Marne

Châtillon-sur-Marne môže byť:
Beine-Nauroy

Beine-Nauroy môže byť:
Grandpré

Grandpré môže byť:
Monthois

Monthois môže byť:
Tourteron

Tourteron môže byť:
Heiltz-le-Maurupt

Heiltz-le-Maurupt môže byť:
Asamón z Élidy

Asamón ("Asamón") bol v roku 340 pred Kr. víťaz olympijských hier v boxe.
Asamón z Élidy zvíťazil v boxe na 110. olympijských hrách v roku 340 pred Kr. V Olympii sa box (pygmé) zaradil do programu na 23. hrách v roku 688 pred Kr. V starovekom Grécku mal box voľnejšie pravidlá a bol tvrdší ako dnešný. Dovoľovalo sa všetko okrem držania súpera, chmatov a úderov na pohlavné orgány. Boxer mal remencami ovinuté päste a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Staroveký grécky cestovateľ a spisovateľ Pausanias uvádza, že počas prehliadky posvätného okrsku olympijskej "Altidy" videl i sochu Asamóna. Autorom jeho sochy bol sochársky majster Pyrilampes z Messény.
Pyrilampes

Pyrilampes alebo Pyrilampés ("Pyrilampes", iný prepis: "Pyrilampés") môže byť:
Sompuis

Sompuis môže byť:
Thiéblemont-Farémont

Thiéblemont-Farémont môže byť:
Raucourt-et-Flaba

Raucourt-et-Flaba môže byť:
Givry-en-Argonne

Givry-en-Argonne môže byť:
Sainte-Menehould

Sainte-Menehould môže byť:
Ville-sur-Tourbe

Ville-sur-Tourbe môže byť:
Doulaincourt-Saucourt

Doulaincourt-Saucourt môže byť:
Doulevant-le-Château

Doulevant-le-Château môže byť:
Montier-en-Der

Montier-en-Der môže byť:
Poissons

Poissons môže byť:
Wassy

Wassy môže byť:
Saint-Dizier

Saint-Dizier môže byť:
Rethel

Rethel môže byť:
Čili paprička

Čili paprička (tiež chilli paprička, je plod predovšetkým exotických druhov krovitých paprík, rastúcich v trópoch a subtrópoch Indie, Číny, Japonska, Vietnamu, Afriky, Južnej a Strednej Ameriky, zvlášť Mexika. Hojne sa používajú aj na Balkáne.
Ide o malé svetlejšie papričky s výraznou vôňou. Tieto odrody sú spravidla z trvalých koreninových paprík, ktorých je celá škála. Za svoju pálivú chuť vďačia látke kapsaicín, ktorá sa dobre rozpúšťa v tuku, takže na zahnanie akútneho pocitu pálenia v ústach najlepšie pomôže pohárik mlieka, alternatívne pomôže silná pálenka, lebo kapsaicín sa rozpúšťa aj v alkohole.
Okrem ďalších látok obsahuje vitamín C a karotén B. Podporujú chuť do jedla, ale vo väčšom množstve dráždia pohlavné a močové ústrojenstvo. V primeraných dávkach pôsobia na žalúdok lepšie ako korenie. Priaznivo vplývajú na trávenie. Dokázalo sa, že kultúry, zvyknuté na ostré jedlá s týmto korením, ľahšie znášajú zamorenie pokrmov a prostredie okolo seba rozličnými baktériami, najmä tými vyvolávajúcimi hnačku. Čili vyvoláva zmeny v črevnej sliznici, ktorá potom znesie viac. Čili sa považuje aj za afrodiziakum.
Čili má pálivú a sladkú chuť.
Pôvod.
Čili papričky pestovali Indiáni už v predkolumbovskom období, a to už od 6. tisícročia pred naším letopočtom. Bola to jedna z prvých samoopelivých plodín, ktoré sa začali pestovať v Amerike. Po objavení Ameriky ju európski (najmä portugalskí) kupci rýchlo rozšírili do celého sveta, lebo predstavovali cenné korenie ako náhradu za čierne korenie. Veľkú obľubu si získali predovšetkým v Indii, kde dnes predstavujú neoddeliteľnú súčasť indickej kuchyne. Z Indie sa cez Osmanskú ríšu dostali do Maďarska, kde z nich Maďari vytvorili svoje národné korenie – mletú papriku.
Druhy.
Čili papričky sa rozdeľujú na množstvo kultivarov, ktoré spadajú pod nasledujúce druhy: 
Naproti tomu kápiu vyšľachtili len z jedného druhu, "Capsicum annuum".
Superčili.
Jedny z najpálivejších papričiek majú svoj pôvod na indickom subkontinente. Tamojšie čili sa honosí príznačným názvom Bhut Jolokia, teda "démon čili" a používa sa ako donucovací prostriedok miestnej polície a vojenských zložiek, kde sa používa ako náplň do dymových granátov. 
Kajenské korenie.
Týmto názvom sa často označuje prášok zo sušených čili papričiek odrody Cayene. Je žltej až červenej farby a má veľmi pálivú chuť. Pochádza z oblasti Strednej Ameriky. Karibskí domorodci s ním oboznámili už Kolumbových námorníkov.
Rozmnožovanie.
Čili papričky sa rozmnožujú semenami. Tie sú okrúhle, sploštené, spravidla vráskavé, žltej farby. Po čase semená postupne hnednú, čo môže poukazovať na nižšiu klíčivosť semienok. Semená majú vysokú klíčivosť okolo 95% a môžu si ju zachovať aj niekoľko rokov.
Pestovanie.
Papričky možno s úspechom pestovať aj v našich podmienkach, vyžaduje sa však špeciálny postup, ktorý možno rozdeliť na tri dôležité kroky.
Rolls-Royce Wraith (2013)

Rolls-Royce Wraith je štvorsedadlové kupé, ktoré od roku 2013 vyrába anglická automobilka Rolls-Royce. Je postavené na základe modelu Rolls-Royce Ghost. Uvedené bolo počas Ženevského autosalónu v roku 2013. Jeho základná cena bola určená na 229 128 libier. Všetky modely používajú 8-rýchlostnú automatickú prevodovku ZF "8HP90".
Carolina Reaper

Carolina Reaper je typ čili papričky, presnejšie kultivar druhu paprika čínska ("Capsicum chinensis"). Často sa zaraďuje do skupiny habanero.
Charakteristika.
Vypestoval ho v roku 2012 Ed Currie v meste Fort Mills v Južnej Karolíne pod pôvodným označením HP22B. Ide pravdepodobne o hybrid viacerých kultivarov papriky čínskej.
V roku 2013 bola zapísaná do Guinessovej knihy rekordov ako najpálivejšia paprička na svete: podľa testov, ktoré vykonali študenti juhokarolínskej Winthropovej univerzity, môže dosiahnuť až 2 200 000 bodov na Scovilleho stupnici.
Bhut Jolokia

Bhut Jolokia alebo Naga Jolokia je typ čili papričky, presnejšie kultivar druhu paprika čínska ("Capsicum chinensis"). Z hľadiska pôvodu je to asi vlastne čiastočný hybrid papriky čínskej a papriky kríčkovitej ("Capsicum frutescens") .
Charakteristika.
Dlhý čas (až do roku 2007) bola táto paprička považovaná za najštiplavejšiu čili papričku sveta. 
Pochádza z Bangladéša a susedného regiónu severovýchodnej Indie Asami. Rastie v indických štátoch Ásam, Nágsko a Manípur, v Bangladéši v oblasti Sylhet. Možno ju nájsť aj na Srí Lanke, kde je známa ako Nai Mirris (Cobra Chilli). 
V Indii sa používa ako homeopatický liek na žalúdočné ochorenia, ako korenie a tiež ako ochrana v horúčavách (zvyšuje potenie, čím sa znižuje teplota organizmu). V severovýchodnej Indii sa rozmazáva na ploty alebo sa pridáva do dymovníc na ochranu proti divokým slonom. Ako zbraň sa využíva v dymových granátoch (napr. na vyhnanie protivníka z úkrytu) a ako veľmi účinný korenný sprej.
Jalapeño

Jalapeño [vyslov:chalapeňo] je typ čili papričky. Ide o skupinu kultivarov z druhu paprika ročná ("Capsicum annuum"), často ponímanú aj formálne ako taxón, a to buď ako Skupina ("Capsicum annuum" var. annuum Skupina Jalapeño) alebo zriedkavo ako varieta ("Capsicum annuum" var. jalapeño). 
Táto paprička je pôvodom z Mexika. Svoje meno má podľa hlavného mesta mexického štátu Veracruz Jalapa (španielsky), ale pôvod slova je z aztéckeho Xalapa (jazyk nahuatl). Ide pravdepodobne o najpopulárnejšiu papričku na americkom kontinente. Jalapeños sú malé () až stredne veľké () chilli papričky známe svojou pálivosťou. Ich pálivosť dosahuje 2500 až 6000 Scovilleho jednotiek pálivosti (SHU). V porovnaní s ostatnými čili papričkami sú teda jalapeños mierne pálivé až pálivé.
Zrením papričky červenajú. Papričiek jalapeños je vyšľachtených veľmi mnoho variánt, napríklad: Tipico, Meco a Merita, ktoré sú veľmi populárne v mexickej kuchyni. Vyúdená a vysušená paprička jalapeño je známa ako chipotle, ktorú často nájdeme v omáčke adobo. Na chipotle sa spracúva približne 20 % celkovej produkcie jalapeños. Zelené a zľahka zaúdené jalapeño sa v rezoch tiež nakladajú do slanokyslého pikantného nálevu a konzervujú. Pálivosťou sa dajú prirovnať k maďarským "čerešniam", preto sú veľmu obľúbené ako príloha ku steakom, alebo pouličným jedlám, podobne ako v našich končinách baranie rohy, feferóny alebo alma paprika.
Trinidad Moruga Scorpion

Trinidad Moruga Scorpion je kultivar druhu paprika čínska ("Capsicum chinense") pochádzajúci z oblasti Moruga na ostrove Trinidad (štát Trinidad a Tobago). 
13. februára 2012 ju Chile Pepper Institute na Novomexickej štátnej univerzite v Las Cruces vyhlásil za najpálivejšiu čili papričku na svete s pálivosťou vyše 1 200 000 jednotiek Scovilleho stupnice (SHU), pričom jednotlivé plody môžu dosahovať aj vyše 2 milióny jednotiek pálivosti. Avšak Guinnessova kniha rekordov papričku Trinidad Moruga Scorpion v úlohe najpálivejšej chilli papričky na svete nepotvrdila.
Predchádzajúcim šampiónom v pálivosti bola indicko-bangladéšska paprička Bhut Jolokia, súčasným držiteľom rekordu je juhokarolínska paprička Carolina Reaper.
Vlastnosti.
Odborník na čili papričky a riaditeľ Chile Pepper Institute na Novomexickej štátnej univerzite v Las Cruces Paul Bosland povedal: "Uhryznete si a sprvu to nevyzerá nijako zle, ale potom to zrazu príde a tá sila je stále väčšia a väčšia a väčšia, takže je to veľmi nepríjemné." 
Ak ponecháme bokom pálivosť, má paprička Trinidad Moruga Scorpion ľahkú ovocnatú príchuť, ktorá dáva sladko pálivú kombináciu. Paprička sa dá takmer všade na svete pestovať zo semienok. Ak nie je rastlina vystavená mrazu, je to trvalka, ktorá rastie celoročne a ktorej rast sa v chladnom zimnom období spomaľuje.
Zlatá priadka

Zlatá priadka je rozprávka od "Pavla Dobšinského" z prvého zväzku Prostonárodných slovenských povestí. Aj keď slovenská písomná verzia vznikla až v rokoch 1880 až 1883, samotný námet je starší, pretože je súčasťou ľudovej slovesnosti. Rozprávku s rovnakým motívom nachádzame aj u "bratov Grimmovcov" pod názvom "Rumpelstilzchen".
Dej.
Mladá Hanka má za jednu noc upriasť z konope a slamy zlatú priadzu. Ak sa jej to podarí, môže sa vydať za pána, no ak nie, dajú ju zmárniť. Na pomoc jej prichádza "Martinko Klingáč", ktorý ju síce naučí robiť zlatú priadzu, no má podmienku: presne o rok má Hanka buď uhádnuť jeho meno, alebo si ju odvezie na fúriku preč a zoberie si ju za ženu. "Martinko Klingáč" sa napokon prezradí sám, keď v lese tancuje okolo ohňa a spieva si pesničku, v ktorej spomína svoje meno. Hankin manžel, ktorý ho pri tom spozoruje prezradí jeho meno ustarostenej Hanke.
Televízna inscenácia.
V roku 1975 vznikla aj rovnomenná televízna inscenácia tejto rozprávky.
Iné.
V roku 2005 bol námet Zlatej priadky použitý vo vianočnej reklame firmy Slovak Telekom.
Hájik

Hájik môže byť:
Hájik alebo hájok alebo hájek môže byť nárečovo aj:
LG G4

LG G4 je androidový smartfón od juhokórejskej spoločnosti LG Electronics. Predstavený bol 28. apríla 2015 a prvýkrát uvedený v Južnej Kórei 29. apríla 2015. Je to nástupca modelu LG G3 z roku 2014. Zdedil dizajnové prvky po G3, ako tenké okraje obrazovky, názov na spodu od obrazovky, veľkosť displeja a rozlíšenie a prvky ovládania hlasitosti na zadnej strane. Je to prvý smartfón, ktorý používa systém na čipe Qualcomm Snapdragon 808 a používa fotoaparát s clonou f/1.8.
Hardvér.
Dizajn je podobný ako G3. Sú dostupné rôzne možnosti krytov, vrátane štandardných plastových s diamantovým vzorom a kryty pokryté kožou, zošitou v strede. K dispozícii je šesť farebných druhov kože. G4 má 5,5-palcový (140 mm), quad HD "Quantum IPS" 1440p LCD, ktorý podľa LG poskytuje lepší kontrast, vernosť podania farieb a energetickú efektívnosť. G4 používa šesťjadrový procesor Snapdragon 808 s 3 GB RAM, pozostávajúci zo štyroch nízkoenergetických jadier Cortex-A53 a dvoch jadier Cortex-A57.
Zadný fotoaparát má 16-megapixelový senzor a clonu f/1.8 s infračerveným automatickým zaostrením, trojosovú optickú stabilizáciu a dvojtónový blesk. Nový senzor farebného spektra sa nachádza pod bleskom, ktorý analyzuje rozptýlené svetlo na optimalizáciu vyváženia bielej a farbu blesku na dosiahnutie prirodzenejšie vyzerajúcich fotiek.
Softvér.
G4 sa dodáva s operačným systémom Android 5.1 "Lollipop" s vlastným softvérom LG UX 4.0.
Aplikácia fotoaparátu zahŕňa pokročilé ručné ovládanie na ovládanie zaostrenia, rýchlosti uzávierky, ISO a vyváženia bielej a používatelia môžu kedykoľvek priamo vytvoriť fotku dvojitým stlačením tlačidiel ovládania hlasitosti pod šošovkou fotoaparátu. LG pridáva podporu ukladania obrázkov do formátu RAW okrem JPEG.
Novion-Porcien

Novion-Porcien môže byť:
Juniville

Juniville môže byť:
Chaumont-Porcien

Chaumont-Porcien môže byť
Château-Porcien

Château-Porcien môže byť:
Auberive

Auberive môže byť:
Bourbonne-les-Bains

Bourbonne-les-Bains môže byť:
Fayl-Billot

Fayl-Billot môže byť:
Laferté-sur-Amance

Laferté-sur-Amance môže byť:
Langres

Langres môže byť:
Longeau-Percey

Longeau-Percey môže byť:
Neuilly-l’Évêque

Neuilly-l’Évêque môže byť:
Paul Muni

Paul Muni, rodným menom Mešilem Meier Weisenfreund (* 22. september 1895, Lemberg, Ukrajina, vtedy Rakúsko-Uhorsko – † 25. august 1967, Montecito, Kalifornia, USA) bol americký herec narodený v židovskej rodine v Rakúsko-Uhorsku, na území dnešnej Ukrajiny. Jeho rodina emigrovala do USA v roku 1902, keď mal sedem rokov.
Životopis.
Už odmalička hral v New Yorku v Yiddish theatre. V roku 1926 začal hrať na Broadwayi, kde si ho roku 1929 vyhliadla spoločnosť Fox a ponúkla mu prvú rolu v Hollywoode. V roku 1932 získal exkluzívnu zmluvu vo Warner Bros. a čoskoro sa stal jednou z najväčších hollywoodskych hviezd 30. rokov 20. storočia.
V roku 1936 získal Oscara za mužský herecký výkon v hlavnej úlohe v životopisnom filme "The Story of Louis Pasteur", kde stvárnil francúzskeho biológa Louisa Pasteura. Na Oscara bol však nominovaný ešte päťkrát a to v rokoch 1929 ("The Valiant"), 1932 ("I Am a Fugitive from a Chain Gang"), 1935 ("Black Fur"), 1937 ("The Life of Emile Zola") a v roku 1959 ("The Last Angry Man").
Po druhej svetovej vojne sa vrátil do New Yorku a sústredil sa na divadlo. Za rolu právnika Henryho Drummonda v hre "Inherit the Wind" (1955) získal v roku 1956 Cenu Tony.
Bol známy svojou mimoriadnou plachosťou na verejnosti.
Prauthoy

Prauthoy môže byť:
Terre-Natale

Terre-Natale môže byť:
Val-de-Meuse

Val-de-Meuse môže byť:
Anglure

Anglure môže byť:
Avize

Avize môže byť:
Dormans

Dormans môže byť:
Esternay

Esternay môže byť:
Ben E. King

Ben E. King, rodným menom Benjamin Earl Nelson (* 28. september 1938, Henderson, Severná Karolína, USA – † 30. apríl 2015, Hackensack, New Jersey, USA) bol americký spevák.
Narodil sa v Hendersone v Severnej Karolíne, ale od ôsmich rokov žil v Harleme v New Yorku. Svoju spevácku kariéru začal koncom päťdesiatych rokov ako člen doo-wopovej kapely Five Crowns. Neskôr bol členom skupiny The Drifters. Svoj prvý sólový album, ktorý dostal názov "Spanish Harlem", vydal v roku 1961 prostredníctvom hudobného vydavateľstva Atco Records. Neskôr vydal mnoho ďalších albumov.
Majstrovstvá sveta v touch rugby 1999

Majstrovstvá sveta v touch rugby 1999 boli v poradí 4. Majstrovstvá sveta v touch rugby, ktoré organizuje Medzinárodná federácia touch rugby (FIT). Konali sa v Sydney, v Novom Južnom Walese, v Austrálii od 17.23. apríla 1999, za účasti 14 mužských, 8 ženských a 15 zmiešaných tímov. Nováčikmi turnaja boli mužské družstvá Anglicka, Walesu, Talianska, Libanonu a Tongy, ženské družstvá Južnej Afriky, Šalamúnových ostrovov a Tongy a zmiešané družstvá Anglicka, Škótska, Walesu, Fidži, Južnej Afriky, Singapuru a Thajska. Víťazom v mužskej i ženskej kategórii sa opäť stala Austrália, v mixe zvíťazil Nový Zéland.
Okrem mužov, žien a mixu sa tradične uskutočnili aj turnaje veteránov: nad 30, 35 a 40 rokov, žien nad 30 rokov a v mixe veteránov.
Gino van Kessel

Gino Ronald van Kessel (* 9. marec 1993, Alkmaar) je profesionálny futbalista z Curaçaa. Aktuálne je bez klubu.
Klubová kariéra.
Svoju futbalovú kariéru začal v Kolping Boys. V mládeži ďalej pôsobil v SV Vrone, SC Telstar, AZ Alkmaar a AFC Ajax.
AFC Ajax.
V roku 2013 sa prepracoval do prvého tímu. V apríli 2014 predĺžil v klube zmluvu do leta 2015. Počas celého svojho pôsobenia neodohral za prvý tím žiaden zápas.
Almere City FC (hosťovanie).
V decembri 2012 zamieril na hosťovanie do konca sezóny 2012/13 do klubu Almere City FC. Za tím dal v priebehu pol roka 1 gól v 10 ligových stretnutiach.
AS Trenčín (hosťovanie).
V júli 2013 išiel na ďalšie polročné hosťovanie, tentoraz do slovenského tímu AS Trenčín, ktorý s Ajaxom úzko spolupracuje (majiteľom AS Trenčín je totiž bývalý hráč Ajaxu Tschen La Ling). Klub sa stal pre hráča prvým zahraničným angažmán. Tu dostal dres s číslom 20. V odvete tretieho predkola Európskej ligy 2013/14 8. augusta 2013 sa raz gólom podieľal na remíze 2:2 proti rumunskému tímu FC Astra Giurgiu, Trenčín po porážke 1:3 z prvého zápasu doma zo súťaže vypadol. 11. augusta 2013 strelil svoj prvý gól v slovenskej 1. lige pri výhre 6:0 nad DAC 1904 Dunajská Streda, tento zápas však figuroval medzi výsledkovo zmanipulovanými v stávkarskej kauze, ktorá v slovenskej najvyššej súťaži vyplávala na povrch v septembri 2013. Počas svojho polročného hosťovania v jesennej časti ligovej sezóny docielil 8 strelených gólov a 6 asistencií. Jeden gól dal v predkole Európskej ligy. V zimnej ligovej prestávke sa vrátil do Ajaxu a skúšal sa presadiť do A-tímu. Nakoniec sa vrátil do Trenčína (opäť hosťovanie). Celkom nastrieľal v sezóne 2013/14 v lige 10 gólov, za víťazným Tomášom Malcom z Trenčína zaostal o štyri góly.
AC Arles-Avignon.
Pred ročníkom 2014/15 zamieril na testy do rakúskeho klubu FK Austria Viedeň. Nakoniec odišiel do francúzskeho AC Arles-Avignon, ktorý ho z Ajaxu vykúpil. Hráč nastupoval za klub len na jeseň 2014 a v 14 stretnutiach 2x rozvlnil sieť.
AS Trenčín.
Vo februári 2015 sa vrátil na prestup do Trenčína, kde podpísal kontrakt do leta 2017. V sezóne 2014/15 vyhral s tímom double: Slovenský futbalový pohár a Fortuna ligu. Vo finále pohára sa predstavil proti mužstvu FK Senica a strelil v ňom gól.
Slavia Praha.
V júli 2016 prestúpil do českého mužstva Slavia Praha. Jeho prestup za 32 miliónov Kč bol tretím najdrahším v histórii českej súťaže. 4. februára 2017 bol poslaný na hosťovanie do poľského mužstva Lechia Gdańsk, priebežne druhého mužstva poľskej najvyššej ligy Ekstraklasa.
Eurybotos z Atén

Eurybotos alebo Eurybos ("Eurybotos, Eurybos") bol v roku 672 pred Kr. víťaz olympijských hier v behu na jedno stadion.
Eurybotos z Atén bol na 27. olympijských hrách v roku 672 pred Kr. korunovaný vencom za víťazstvo v behu na jedno stadion. Beh na jedno stadion, t. j. na 192,27 metra, bol v Olympii najstaršou a až do zrušenia hier hlavnou súťažnou disciplínou. Menom jej víťaza sa označovala celá olympiáda.
Staroveký grécky cestovateľ a spisovateľ Pausanias zaznamenal olympijské víťazstvo Eurybata v súvislosti s datovaním víťazného boja Argejcov nad Sparťanmi pri obci "Hysiai" (669 pred Kr.). Pausanias o tom uvádza: „"Tam sú spoločné hroby Argejcov, ktorí zvíťazili v boji s Lakedaimončanmi pri Hysiai. Dozvedel som som sa, že sa tento boj udial za vlády Peisistrata v Aténach, totiž v štvrtom roku dvadsiatej siedmej olympiády, kedy Aténčan Eurybotos zvíťazil v stádiu.""
Tobogan

Tobogan môže byť:
Borod

Borod je obec v Bihárskej župe v Rumunsku. Nachádza sa na severovýchode župy a pozostáva z piatich dedín: Borod (sídlo obce), Borozel, Cetea, Cornițel, Šarany () a Valea Mare de Criș.
Demografia.
Slovenská menšina sa do obce dostala v rámci vnútornej kolonizácie najmä v 40. rokoch minulého storočia, keď sa Slováci sťahovali z vyššie položených obcí, kde nebola práca do dolín. Tu však veľká časť slovenského obyvateľstva, keďže žili oddelene od zvyšku slovenskej komunity asimilovala a splynula s miestnym obyvateľstvom. Preto sa tu dnes k slovenskej národnosti hlási pomerne malá časť obyvateľstva, hlavne v dedine Šarany, kde žilo v roku 2002 – 468 Slovákov zo 498 v celej obci. V Šaranoch sa nachádza aj základná osemročná škola a materská škola s vyučovacím jazykom slovenským.
História.
Prvýkrát sa spomína dedina Borod v registri zaplatených desiatkov z rokov 1291 - 1294. Osada Borod patrila pod obec Șinteu. V dokumentoch vystupuje pod názvami "Magiarbarod", "Magyarbarod", "Nagybarod", "Nagy Barod", "Borodul Mare".
Michail Petrovič Arcybašev

Michail Petrovič Arcybašev (; * 24. október /podľa juliánskeho kalendára/ 5. november 1878 Dubroslavivka, okres Ochtyrka, Charkovská gubernia, Ruské impérium – 3. marec 1927 Varšava) bol ruský spisovateľ, dramaturg a novinár, predstaviteľ filozofie radikálneho individualizmu a literárneho naturalizmu.
Životopis.
Narodil sa v schudobnenej šľachtickej rodine. Jeho matka bola poľského pôvodu. V detstve dosť chorľavel, trpel tuberkulózou, ohluchol na jedno ucho a vo veku 16 rokov sa pokúsil o samovraždu. Od roku 1895 pracoval ako úradník v zemskom úrade. V rokoch 1897 – 1898 študoval v meste Charkov na maliarskej akadémii, ale štúdium tu neukončil. V roku 1898 sa presťahoval do Petrohradu, kde sa neúspešne pokúšal dostať sa na "Akadémiu umenia". Živil sa kreslením karikatúr do bulvárnych novín a časopisov a tiež písaním satirických článkov. Snažil sa tiež zarábať si na živobytie hazardom. Od roku 1901 sa venoval iba literatúre. Ako dvadsaťročný sa oženil, ale manželstvo skončilo pre rôznosť charakterov už po troch rokoch rozvodom.
V roku 1901 literárne debutoval poviedkou "Paša Tumanov", ktorá ale nevybočovala z priemeru. Využil v nej myšlienky učenia Leva Nikolajeviča Tolstého, ktoré ako mladý muž Arcybašev spočiatku vyznával. Tolstého učenie sa objavuje aj v ďalších Arcybaševových poviedkach a románoch. V diele "Robotník Ševyrjov" už dominujú pesimistické až nihilistické náhľady na budúcnosť, človek je podľa Arcybaševa tvorcom a zároveň obeťou dejín (v tomto prípade obeťou revolúcie v roku 1905). Radikálny individualizmus, snaha o dosahovanie rozkoší, krajný egoizmus a hodnotový nihilizmus sa azda najviac prejavil v jeho románe "Sanin", ktorého hlavným hrdinom je sebavedomý a nezávislý mladý muž, ktorý sleduje len naplnenie svojich vlastných túžob a cieľov, bez ohľadu na želanie a city druhých. Už pri tvorbe tohto románu sa Arcybašev pravdepodobne inšpiroval dielami nemeckého filozofa Friedricha Nietzscheho. Román Sanin vyvolal v Rusku veľkú čitateľskú odozvu a v literárnych kruhoch rozruch nielen zobrazením amorálneho hlavného hrdinu, ale aj dovtedy neobyčajne otvoreným opisom (inak nepočetných) erotických scén. Autor bol dokonca vinený z tvorby a šírenia pornografie. Dnes sa kritizované pasáže nezdajú byť vôbec lascívne. 
Arcybašev bol stúpencom radikálneho individualizmu a nihilizmu. Život bol pre neho sledom menších či väčších utrpení a končil sa nebytím (ničotou). Filozoficky bolo jeho myslenie i tvorba ovplyvnené dielom F. Nietzscheho, Arthura Schopenhauera a Henriho Bergsona. Ako bytostný individualista Arcybašev s nevôľou sledoval rast popularity boľševického hnutia. Kritizoval ako účasť Ruska v prvej svetovej vojne, tak aj vypuknutie Veľkej októbrovej revolúcie. 
V lete roku 1923 Arcybašev zo Sovietskeho Zväzu emigroval do Varšavy. Keďže jeho matka bola poľského pôvodu, v roku 1923 hneď získal poľské občianstvo. Vo Varšave s D. Filosofovom vydával protisovietsky zameraný časopis "Za slobodu!" (За Свободу!). Publikované príspevky vyšli po jeho smrti v diele "Spisovateľove zápisky" (Записки писателя). Arcybašev bol pochovaný na pravoslávnom cintoríne vo varšavskej štvrti Wola.
Paprika čínska

Paprika čínska (lat. "Capsicum chinense" alebo "Capsicum sinense") je druh čili papričky s výnimočnou pálivosťou. Niektorí taxonómovia ju považujú za príslušníka druhu paprika ročná.
Rozšírenie.
Meno tohto druhu je zavádzajúce, pretože jeho vlasťou je Stredná Amerika, Yucatánsky polostrov a oblasť Karibiku. Názov "paprika čínska" pochádza od holandského botanika Nikolausa Josepha von Jacquina (1727 – 1817), ktorý sa mylne domnieval, že pochádza z Číny.
V teplej klíme, ktorou sa oblasť pôvodu papriky vyznačuje, ide o trvalku, ktorá vydrží niekoľko rokov. V chladnejšom podnebí však zvyčajne neprežije zimu. Bez problémov však vyklíčia zo semena z predchádzajúceho roka.
Pestovanie.
Paprika čínska sa vo svojej prirodzenej vlasti pestuje už stovky rokov, no do ázijských oblastí, kde sa teraz pestuje tiež, bola dovezená len nedávno. Majú ju v obľube aj mnohí záhradníci, ktorí ju pestujú buď pre jej veselú farebnosť, alebo v zeleninových záhradách pre štipľavé papričky.
Kuchyne.
Paprika čínska a jej odrody sa na Yucatáne a v Karibiku už po stáročia používajú, aby dodali tradičným pokrmom tunajšej kuchyne patričný "šmrnc". Korenia sa nimi najmä pokrmy z duseného mäsa, omáčky ako aj marinády pre nakladanie mäsa a kurčiat.
Aj v európskej a severoamerickej kuchyni sa niektoré z týchto čili papričiek občas používajú, napríklad habanero, ktoré slúžia na prípravu veľmi pálivých šalátov. Deje sa tak vďaka popularite Tex-Mex a mexickej kuchyne v západnej kultúre.
Kultivary.
Paprika čínska má veľa kultivarov a skupín kultivarov, ku ktorým patria:
Paprika páperistá

Paprika páperistá (nesprávne [bohemizmus] "paprika chlpatá", ľudovo stromové čili; lat. "Capsicum pubescens") je druh čili papričky, ktorý rastie prevažne v Strednej a Južnej Amerike.
Po kečuánsky sa volá "rukutu" alebo "ruqutu", (pošpanielčená forma je "rocoto") a po ajmarsky "luqutu" (pošpanielčená forma je "locoto"). 
Je známa len v pestovanej podobe. Druhové meno "páperistá" sa vzťahuje na chĺpky, ktorými sú porastené listy a byle tejto papriky. Chlpatosť spoločne s tmavými semenami tento druh odlišujú od ostatných. Keďže dosahuje pomerne značný vek a jej korene rýchlo drevnatejú, niekedy sa nazýva "stromové čili". Zo všetkých domestikovaných druhov rodu paprika ("Capsicum") je Capsicum pubescens najmenej rozšírená a systematicky najvzdialenejšia ostatným druhom a od ostatných druhov rodu paprika je reprodukčne izolovaná. Významnou vlastnosťou tohto druhu je schopnosť znášať nižšie teploty ako ostatné pestované chilli papričky, mrazu však neodolá.
Paprika kríčkovitá

Paprika kríčkovitá (iné názvy: paprika kríčková , paprika krovitá , kajenská paprika ; lat. "Capsicum frutescens") je druh čili papričky, ktorý býva niekedy považovaný za príslušníka druhu paprika ročná. Kultivary Capsicum frutescens môžu byť jednoročné alebo kratší čas žijúce trvalky. Majú biele kvety so zelenobielou či zelenožltou korunou a sú opeľované buď hmyzom, alebo sú samoopelivé. Plody rastú vzpriamene a majú kužeľovitý až kopijovitý tvar. Zvyčajne sú veľmi drobné a štipľavé. Dorastajú do dĺžky 10 –  a priemerom mávajú medzi 3 – . Papričky sú počas rastu zvyčajne svetlo zelené a ako dozrievajú, získavajú jasne červenú farbu. Môžu sa však zafarbiť aj inak. V porovnaní s inými druhmi paprík sa Capsicum frutescens vyznačuje menšou paletou tvarov. Možno je to dané nedostatkom šľachtiteľského záujmu pestovateľov v minulosti. Nedávno sa však tento druh začal vďaka značnému množstvu vzpriamených farebných papričiek na kríkoch pestovať na dekoratívne účely.
Rozšírenie.
Capsicum frutescens pochádza pravdepodobne z Južnej alebo Strednej Ameriky. Rýchlo sa v tamojších tropických a subtropických oblastiach rozšírila a stále tam divoko rastie. V súčasnosti sa prirodzene vyskytuje vo väčšine Strednej Ameriky aj v severnej a západnej časti Južnej Ameriky. Capsicum frutescens je považovaná za predka druhu "Capsicum chinense".
Kultivary.
Druh Capsicum frutescens zahŕňa nasledujúce kultivary a/alebo variety:
Tabasco

Tabasco môže byť:
Tabasco (paprička)

Tabasco je taxón (obyčajne hodnotený ako varieta, Skupina alebo kultivar ) patriaci do druhu paprika kríčkovitá ("Capsicum frutescens"). Najznámejší je svojím využitím v omáčke Tabasco a papričkovom octe.
Rastlinka tabaska má typicky kríčkovitý rast. Pre spevnenie je rastlinka pri komerčnom pestovaní pristrihovaná. Kužeľovité plody sú okolo 4 cm dlhé, majú spočiatku bledo žlto-zelenú farbu, ktorá sa mení na žltú a oranžovú, pričom plne zrelá je žiarivo červená. Tabasco má od 30 000 do 50 000 Scovilleho jednotiek (SHU).
Pomenovanie.
Tabasco je pomenované podľa jedného z mexických štátov - Tabasco.
Pestovanie.
Donedávna boli všetky papričky, ktoré sa používali pre omáčku Tabasco, pestované na Avery Island v Louisiane. Dnes sa síce v tejto oblasti ešte stále určité menšie množstvo papričiek pestuje, ale väčšina je vo veľkom pestovaná v strednej a Južnej Amerike, kde je lepšie podnebie a tiež dostupnejšia poľnohospodárska pôda. Je tým tiež zaistená určitá diverzifikácia rizika pre prípad neúrody alebo napadnutia plodiny chorobou. Veľkú časť pestovateľských plôch totiž v 60. rokoch 20. storočia napadol vírus tabakovej mozaiky. V 70. rokoch preto boli vyšľachtené nové rezistentné odrody ("Greenleaf Tabasco").
Anaheim (paprička)

Anaheim je typ mierne pálivej čili papričky, presnejšie :
Názov, objav a charakteristika (?kultivaru).
Meno "Anaheim" je odvodené od oblasti Anaheim v Kalifornii, kam jej "objaviteľ" farmár Emilio Ortega okolo roku 1900 priviezol jej semienka. 
Veľkosť papričky je približne 15 cm. Pálivosť Anaheimu je naozaj mierna, na Scovilleho stupnici to je medzi 500 až 2500 jednotiek (SHU), no typické kultivary pestované v Novom Mexiku dosahujú pálivosť od 500 do 10 000 jednotiek. Pre porovnanie Tabasco má od 30 000 do 50 000 SHU. Anaheim môže byť súčasťou vegetariánskych jedál, ako dusená zelenina k mäsu, najmä v mexickej kuchyni.
Štát (Mexiko)

Mexiko (celým názvom "Spojené štáty mexické", šp. "Estados Unidos Mexicanos") je federatívny štát, ktorý sa skladá z 31 štátov a 1 federálneho dištriktu, ktorý tvorí hlavné mesto štátu Ciudad de México.
Omáčka Tisíc ostrovov

Omáčka Tisíc ostrovov je šalátový dressing populárny v americkej kuchyni. Skladá sa z kečupu, majonézy a jemne nasekanej zeleniny (cibuľa, paprika a nakladané uhorky). Niekedy sa pridáva tiež vajce natvrdo, olivy, worcesterská omáčka a paprička tabasco. Studená omáčka sa používa na sendviče, hamburgery, k surovej alebo grilovanej zelenine.
Názov je odvodený od oblasti Thousand Islands. Buď tu omáčka priamo vznikla, alebo podľa inej verzie drobné kúsky ingrediencií pripomínajú mapu súostrovia.
Dip

Dip (anglicky "dip" - namočiť) je druh omáčky rôznej hustoty, do ktorej sa namáčajú kúsky jedla, napr. syr, falafel, zemiakové alebo tortilové čipsy. V spôsobe podávania sa teda od klasických omáčok, ktorými sa jedlo polieva, líšia.
Základ dipu tvorí väčšinou jogurt, kyslá smotana, crème fraîche alebo majonéza. Za dip možno ale považovať aj ocot, med, čokoládu, olivový olej alebo samotný kečup, horčicu alebo majonézu.
Ajvar

Ajvar (cyrilikou: "ajвар", výslovnosť [ajvar]) je zeleninová zmes pripravovaná predovšetkým z červenej papriky s baklažánom, cesnakom a chilli. Ajvar pochádza zo srbskej kuchyne, a bol preto dlho známy ako „srbský šalát“ alebo „srbský zeleninový kaviár“. Po druhej svetovej vojne sa stal v Juhoslávii populárny ako šalát (príloha) a dnes je populárny na celom Balkáne. Pôvodný domáci ajvar je vyrobený z pečenej papriky, zatiaľ čo niektorí výrobcovia používajú varenú papriku, čo vedie k nižšej kvalite. Podľa množstva kapsaicínu v paprike a množstva pridaných čili papričiek, môže byť sladký, pikantný (najčastejšie) alebo veľmi pálivý.
Ajvar sa môže konzumovať ako nátierka na chlieb, príloha alebo šalát.
Tabasco (štát)

Tabasco je jedným z mexických spolkových štátov, nachádzajúci sa na juhovýchode štátu. Susedí s Tierra de chichos spolkovými krajinami Veracruz, Chiapas a Campeche a má tiež krátku hranicu s Guatemalou. Hlavným mestom Tabasca je Villahermosa s 335 000 obyvateľmi.
Kláštor Thoronet

Kláštor Thoronet je kláštor situovaný pri francúzskej obci Le Thoronet v departemente Var.
Cisterciánska fundácia bola pôvodne založená v roku 1136 v blízkosti Tourtouru. Kláštorný konvent sa však pre nepriaznivé miestne podmienky presunul a v roku 1157 už boli mnísi na dnešnej lokácii. Ihneď začali so stavbou kostola a kláštorných budov. Stavebná činnosť bola ukončená zrejme okolo roku 1200. Potom nasledoval pomalý úpadok, v roku 1514 bolo v konvente iba sedem mníchov.
Amaretto

Amaretto (zdrobnenina z tal. "amaro", horký) alebo aj amareto je taliansky ovocný likér, ktorý má sladko-horkú, trpko-sladkú chuť s mandlovou vôňou.
Zloženie.
Likér sa vyrába z mandlí, marhuľových jadier, bylín, vanilky a korenia. Obsahuje 28% alkoholu. Najstaršie originálne Amaretto je značky Di Saronno. História likéru Amaretto sa datuje od roku 1525.
Podáva sa napríklad ako digestív ku káve.
Obranný sprej

Obranný sprej je nesmrtiaca, chemická zbraň, ktorá má protivníka dočasne paralyzovať pomocou bolesti očí a dýchacích ciest, prípadne aj dočasnej slepoty. Používa sa napríklad pri osobnej sebaobrane (i proti zvieratám), silové zložky ho tiež používajú na zvládanie demonštrácií. Na protivníka sa strieka pomocou aerosólového rozprašovača, ako pena alebo ako gél. Jeho hlavnou aktívnou látkou je kapsaicín získavaný z paprík, napríklad z čili papričiek, podľa ktorých sprej získal názov – hovorí sa im tiež kajenské korenie. Kapsaicín je zmiešaný s vodou pomocou emulgátora, najčastejšie propylénglykolu.
Hoci nie je určený na zabíjanie, je u niektorých úmrtí podozrievaný z toho, že k nim výrazne prispel. Podľa Dohovoru o chemických zbraniach nesmie byť používaný vo vojne, pretože ide o látku používanú na potláčanie nepokojov.
Taktiež nazývaný aj:
Paprikový sprej
Pepper sprej
Obranný sprej
Sebaobranný sprej
Kaser
Slzný sprej (Slzák)